PMIndiaData/PMIndiaSum huggingface dataset:
مرکزی کابینہ نے  آئی سی ایم آر اور فرانس کے آئی این ایس ای آر ایم کے درمیان  مفاہمتی عرضداشت کی منظوری دی

نئیدہلی،14جون ۔وزیر اعظم جناب نریندر مودی کی صدارت میں ہونے والے مرکزی کابینہ کے اجلاس میں انڈین کاؤنسل آف میڈیکل ریسرچ (آئی سی ایم آر ) اور فرانس کے انسٹی ٹیوٹ نیشنل ڈی لا سینٹیٹ ڈی لا ریسرچی میڈیکیل (آئی این ایس ای آر ایم ) کے درمیان ایک مفاہمتی عرضداشت کی منظوری دے دی ہے ۔اس مفاہمتی عرضداشت پر مارچ 2018 میں دستخط کئے گئے تھے۔ خاص خاص باتیں : اس مفاہمتی عرضداشت کا مقصد طبی ، علوم حیاتیات او ر صحت سے متعلق امور کے تحقیق کے شعبوں میں مشترکہ دلچسپی کے میدان میں تعاون کرنا ہے ۔ دونوں فریقوں کی سائنسی مہارت پر مبنی اس تعاون پر دونوں فریقوں نے خصوصی توجہ مرکوز کئے جانے پر اتفاق کیا ہے ۔ اس تعاون کے دائرہ کار میں مندرجہ ذیل امور شامل ہیں: ذیا بطیس اور جسمانی نظام میں خلل ۔ جین ایڈیٹنگ کی تکنیکوں کی ضابطہ بندی کے مسائل اور اصولوں پر خصوصی توجہ کے ساتھ بایو – ایتھکس کے امور ۔ شاذونادر لاحق ہونے والے امراض ۔ اس کے ساتھ ہی دونوں فریقوں کے درمیان تفصیلی گفتگو کے بعدباہمی دلچسپی کے کسی دیگر معاملے پر بھی غور کیا جاسکتا ہے ۔ اس مفاہمتی عرضداشت سے انٹر نیشنل سائنٹیفک اینڈ ٹکنالوجیکل کوآپریشن کے فریم ورک میں رہتے ہوئے باہمی دلچسپی کے میدانوں میں آئی سی ایم آر اور آئی این ایس ای آر ایم کے باہمی تعلقات کو استحکام حاصل ہوگا اور دونوں فریقوں کی سائنسی مہارت ،خصوصی میدانوں میں صحت سے متعلق تحقیقی کاموں کی کامیابی میں معاون ہوگی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے مرزاپور میں بان ساگر نہر پروجیکٹ قوم کو وقف کیا

نئیدہلی۔15جولائی ، 2018؛ وزیراعظم جناب نریندر مودی نے آج مرزا پور میں بان ساگر نہر پروجیکٹ قومی کے نام وقف کیا۔ اس سے پروجیکٹ سے حلقے میں آبپاشی میں کافی اضافہ ہوگا اور اتر پردیش کے مرزا پور اور الہ آباد ضلعوں کے کسانوں کے لیے کافی فائدہ مند ثابت ہوگا۔ وزیراعظم جناب نریندر مودی نے مرزا پور طبی یونیورسٹی کا سنگ بنیاد رکھا۔ انہوں نے ریاست میں 100 جن اوشدھی مراکز کا بھی افتتاح کیا۔ انہوں نے چُنار کے بالوگھاٹ میں گنگا ندی پر بنے ایک پُل کو بھی قوم کے نام وقف کیا جو مرزا پور اور وارانسی کے درمیان رابطے کو آسان بنائے گا۔ اس موقعے پر بولتے ہوئے، وزیراعظم نے کہا کہ مرزا پور حلقے میں لامحدود صلاحیت چھپی ہوئی ہے۔ انہوں نے شمسی پلانٹ کے افتتاح کے لیے فرانس کے صدر میخواں کے ساتھ مرزا پور کی اپنی گزشتہ دورے کو یاد کیا۔ وزیراعظم نے مختلف ترقیاتی منصوبوں اور کاموں کا ذکر کیا جن کا انہوں نے گزشتہ دو دنوں کے دوران یا تو افتتاح کیا ہے یا سنگ بنیاد رکھا ہے۔ انہوں نے کہا کہ بان ساگر پروجیکٹ کی منصوبہ بندی تقریباً چار دہائی پہلے ہوئی تھی اور 1978 میں اس کا سنگ بنیاد رکھا گیا تھا لیکن اس پروجیکٹ میں بے وجہ کافی تاخیر ہوتی گئی۔ انہوں نے کہا کہ 2014 کے بعد ، اس منصوبہ کو پردھان منتری کرشی سینچائی یوجنا کا ایک حصہ بنا دیا گیا اور مکمل کرنے کی سبھی کوشش کی گئی۔ مرکزی حکومت کے ذریعے کسانوں کی بہبود کے لیے کیے گئے اقدام کے بارے میں ذکر کرتے ہوئے، وزیراعظم نے خریف فصلوں کے لیے ایم ایس پی میں حال میں کیے گئے اضافے کا بھی ذکر کیا۔ انہوں نے اوشدھی کیندروں سمیت، غریبوں کو کفایتی صحت دیکھ بھال دستیاب کرانے کےلیے کیے گئے اقدام کا بھی ذکر کیا۔ انہوں نے کہا کہ سوچھ بھارت مشن بیماری کو کنٹرول کرنے میں بھی اثردار ثابت ہو رہا ہے۔ انہوں نے کہا کہ صحت بیمہ یوجنا – آیوشمان بھارت جلد ہی نافذ کی جائے گی۔ انہوں نے مرکزی حکومت کی دیگر سماجی فلاحی منصوبوں کے بارے میں بھی ذکر کیا۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم کی 17 سال سے کم عمر کھلاڑیوں کی فیفا عالمی کپ میں شرکت کرنے والی ہندوستانی ٹیم سے ملاقات

نئی دہلی؍09نومبر2017،وزیر اعظم جناب نریندر مودی نے آج حال ہی میں ختم ہوئے 17 سال سے کم عمر کھلاڑیوں کے فیفا عالمی کپ میں شرکت کرنے والی ہندوستانی ٹیم کے ساتھ ملاقات کی۔ وزیر اعظم کے ساتھ تبادلہ خیال کے دوران کھلاڑیوں نے فیفا عالمی کپ کے دوران حاصل ہونے والےاپنے تجربے کے علاوہ میدان میں اور میدان سے باہر ملنے والی اپنی پہچان کے بارے میں گفتگوکی۔ وزیر اعظم نے کھلاڑیوں کی حوصلہ افزائی کی اور کہا کہ وہ ٹورنامنٹ کے نتیجے سے ہرگز مایوس نہ ہوں، بلکہ وہ اسے سیکھنے کا ایک موقع سمجھیں۔ انہوں نے کہا کہ پورے جوش و خروش اور جذبے کے ساتھ کھیلنا ہی کامیابی کا پہلا قدم ہے۔ وزیر اعظم نے کہا کہ ہندوستان فٹ بال میں بہت کچھ حاصل کرسکتا ہے۔ انہوں نے مزید کہا کہ کھیل کود شخصیت کی تعمیر، اعتماد بحال کرنے اور فرد کی مجموعی ترقی کے لئے مدد گار ثابت ہوتاہے۔ اس موقع پر نوجوانوں کے امور اور کھیل کود کے وزیر مملکت (آزادانہ چارج) جناب راجیہ وردھن سنگھ راٹھور موجود تھے۔ م ن۔م ع ۔ن ع (10-11-17)
روس روانہ ہونے سے قبل وزیراعظم کا بیان

نئیدہلی۔20مئی، 2018؛ وزیراعظم جناب نریندر مودی اپنے روس کے دورے پر روانہ ہونے سے قبل جو بیان دیئے ہیں وہ حسب ذیل ہے : ’’روس کے دوستوں کو مبارکباد۔ امید کرتا ہوں کہ کل سے سوچی کا میرا دورہ اور صدر پتن کے ساتھ میری ملاقات ہوگی۔ ان کے ساتھ ملاقات کرنا ہمیشہ باعث مسرت رہا ہے۔ مجھے یقین ہے کہ صدر پتن کے ساتھ بات چیت ہندوستان اور روس کے درمیان مراعتی اسٹریٹیجک شراکت داری کو مزید مستحکم کرے گی۔‘‘ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم اور کوریائی صدر نے نوئیڈا میں موبائل بنانے والے کارخانے کا افتتاح کیا

نئی دہلی،9/جولائی۔ وزیراعظم جناب نریندر مودی اور جمہوریہ کوریا کے صدر جناب مون جے اِن نے آج مشترکہ طور پر نوئیڈا میں سیمسنگ انڈیا الیکٹرانکس پرائیویٹ لمیٹڈ کے موبائل بنانے والے ایک بڑے کارخانے کا افتتاح کیا۔ اس موقع پر اظہار خیال کرتے ہوئے وزیراعظم نے ہندوستان کو ایک عالمی معیار کا مینوفیکچرنگ ہب بنانے کے سفر میں اس موقع کو خصوصی اہمیت کا حامل قرار دیا۔ انھوں نے کہا کہ تقریباً پانچ ہزار کروڑ روپئے کی سرمایہ کاری سے نہ صرف ہندوستان کے ساتھ سیمسنگ کے تجارتی روابط مضبوط ہوں گے، بلکہ یہ ہندوستان اور کوریا کے درمیان باہمی رشتوں کے تناظر میں بھی کافی اہم ہے۔ وزیراعظم نے کہا کہ ڈیجیٹل ٹیکنالوجی تیزتر اور مزید شفافیت کے ساتھ خدمات دستیاب کراکر عوام الناس کی زندگی کو سہل بنانے میں کلیدی کردار ادا کررہی ہے۔ انھوں نے اسمارٹ فون، براڈ بینڈ اور ڈیٹا کنیکٹیوٹی کے شعبوں میں توسیع کا ذکر کرتے ہوئے، اسے ہندوستان میں ڈیجیٹل انقلاب کی علامات قرار دیا۔ اس تناظر میں انھوں نے گورنمنٹ ای-مارکیٹ پیلس (جی ای ایم-جیم) ڈیجیٹل لین دین میں اضافہ، بھیم ایپ اور روپئے کارڈ کے بارے میں بھی بات کی۔ انھوں نے کہا کہ میک اِن انڈیا مہم محض ایک اقتصادی پالیسی سے متعلق اقدام نہیں ہے، بلکہ یہ جنوبی کوریا جیسے دوست دار ملکوں کے ساتھ بہتر تعلقات کے عزم کا اظہار بھی ہے۔ انھوں نے کہا کہ نیوانڈیا میں شفاف بزنس کلچر سے فائدہ اٹھانے کے خواہش مند دنیا بھر کے کاروباریوں کو ایک کھلی دعوت ہے۔ انھوں نے کہا کہ ہندوستان کی نموپذیر معیشت اور ابھرتے ہوئے نیو مڈل کلاس (نیا متوسط طبقہ) کے سبب یہاں سرمایہ کاری کے زبردست امکانات ہیں۔ وزیر اعظم نے کہا کہ موبائل فون کی مینوفیکچرنگ میں عالمی سطح پر ہندوستان کا اب دوسرا درجہ ہے، کیونکہ تقریباً چار برسوں کے دوران یہاں موبائل فون بنانے والے کارخانوں کی تعداد محض دو سے بڑھ کر 120 ہوگئی ہے۔ انھوں نے کہا کہ اس سے روزگار کے لاکھوں مواقع پیدا ہوئے ہیں۔ وزیراعظم نے زور دے کر کہا کہ اس نئے موبائل مینوفیکچرنگ کارخانے، کوریائی ٹیکنالوجی اور ہندوستانی مینوفیکچرنگ اور سافٹ ویئر سپورٹ کے امتزاج سے دنیا کو شاندار قسم کی مصنوعات دستیاب ہوں گی۔ انھوں نے اسے دونوں ملکوں کی طاقت اور مشترکہ تصور قرار دیا۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ م م۔ م ر(
پورے ملک کے آنگن واڑی کارکنوں نے وزیر اعظم سے ملاقات کی

نئی دہلی،19 ستمبر2018؍پورے ملک سے آئے ہوئے آنگن واڑی کارکنوں کے 100افراد پر مشتمل ایک گروپ نے آج وزیر اعظم جناب نریندر سے ملاقات کی، جس کا مقصد اعزازی مشاہرے میں اضافے اور دیگر ترغیبات کے حالیہ اعلان کے سلسلے میں وزیر اعظم کا شکریہ ادا کرنا تھا۔ آنگن واڑی کارکنوں کی مبارکباد کو قبول کرتے ہوئے وزیر اعظم نے خوشی ظاہر کی کہ وہ آج ان سے ملنے کے لئے پورے ملک سے یہاں آئے ہیں۔ وزیر اعظم نے ایک بچے کی جسمانی اور ادراکی ترقی میں تغذیے کی اہمیت پر زور دیا۔ انہوں نے کہاکہ اس سلسلے میں آنگن واڑی کارکنوں کو ایک اہم رول ادا کرنا ہے۔ اس وقت جاری پوشن ماہ (تغذیے کا مہینہ) کا ذکر کرتے ہوئے وزیر اعظم نے کہا کہ جو رفتار اس مہم کے دوران قائم کی گئی ہے اسے مدھم نہیں ہونے دینا چاہئے۔ انہوں نے کہا کہ تغذیہ کے لئے ضروری ہے کہ اچھی عادتوں کے فروغ پر مسلسل توجہ دی جائے اور یہ کام آنگن واڑی کارکن کرسکتے ہیں۔ انہوں نے آنگن واڑی کارکنوں پر زور دیا کہ وہ اس بات کو یقینی بنائیں کہ تغذیے کے سلسلے میں دی جانے والی امداد اس سے فیض اٹھانے والوں کے درمیان منصفانہ طورپر تقسیم کی جائے۔ بچے آنگن واڑی کارکنوں کی مزید باتیں سنیں گے۔ انہیں آگاہی پیدا کرانے میں ایک اہم کردار نبھانا ہے۔ انہوں نے آنگن واڑی کارکنوں کے مابین صحت مندانہ مقابلے کی حوصلہ افزائی کی، تاکہ آنگن واڑی کارکن تغذیے کی بہتر دیکھ بھال اور کوششوں کے لئے اپنے آپ کو تیار کرسکیں۔ خواتین اور بچوں کی ترقی کی مرکزی وزیر محترمہ مینکا گاندھی بھی اس موقع پر موجود تھیں۔ م ن۔ج۔ن ع
وزیر اعظم نے یوم اساتذہ کے موقع پراساتذہ برادری کو مبارکباددی
سابق صدر جمہوریٔہ ہندآنجہانی سروپلّی رادھا کرشنن کو اُن کے یوم پیدائش پر خراج عقیدت پیش کیا

نئیدہلی،05ستمبر۔وزیراعظم جناب نریندر مودی نے یوم اساتذہ کے موقع پر ملک کی اساتذہ برادری کو مبارکباددی ہے۔ اس کے ساتھ ہی وزیراعظم نے سابق صدرجمہوریہ ہند آنجہانی سروپلّی رادھا کرشنن کو ان کے یوم پیدائش پر خراج عقیدت پیش کیا۔ وزیر اعظم نے اپنی مبارکباد کے پیغام میں کہا :’’ اساتذہ برادری کو یوم اساتذہ کی مبارکباد ! اساتذہ حضرات جوان اذہان کی چہرہ کاری اور تعمیر قوم میں اہم کردار اد ا کرتے ہیں۔ ہم سابق صدرجمہوریہ ہند اور ایک مثالی استاد آنجہانی ڈاکٹر سرو پلی رادھا کرشنن کے یوم پیدائش پر ان کے سامنے سر عقیدت سرنگوں کرتے ہیں۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم جناب نریندر مودی نے    دولت مشترکہ   کھیلوں میں ویٹ لفٹنگ کے مردوں کے  69کلو گرام زمرے میں کانسہ کا تمغہ جیتنے  پر  دیپک لاتھر کو  مبارک باد دی

نئی دہلی، 6 اپریل 2018/ وزیراعظم جناب نریندر مودی نے دولت مشترکہ کھیلوں میں ویٹ لفٹنگ میں کانسہ کا تمغہ جیتنے پر دیپک لاتھر کو مبارک باد دی ہے۔ وزیراعظم نے کہا کہ ‘‘ہمارے ویٹ لیفٹر بہترین فارم میں ہیں! میرے نوجوان دوست دیپک لاتھر نے مردوں کے 69 کلو گرام کے زمرے میں کانسہ کا تمغہ جیتاہے۔اس نوجوان کھلاڑی کو مبارک باد اور ان کی مستقبل کی کوششوں کے لئے بھی نیک خواہشات ’’۔ دیپک لاتھر دولت مشترکہ کھیلوں میں تمغہ حاصل کرنے والے سب سے نوجوان ویٹ لیفٹر ہیں اور انہوں نے گولڈ کوسٹ میں مردوں کے 69 کلو گرام زمرے میں کانسہ کا تمغہ حاصل کیا ہے۔ م ن۔ ۔ ج۔
وزیراعظم نے ناگالینڈ کے عوام کو ریاست کی تشکیل کے دن پر مبارکباد دی

نئی دہلی،یکم /دسمبر۔ وزیراعظم جناب نریندر مودی نے ناگالینڈ کے عوام کو ان کی ریاست کے یوم قیام پر مبارکباد دی ہے۔ وزیراعظم نے کہا کہ ریاست کے یوم قیام کے اس موقع پر میں ناگالینڈ کے لوگوں کو مبارکباد دیتا ہوں۔ یہ ریاست زبردست قدرتی خوبصورتی اور صنعت کار شہریوں سے مالامال ہے۔ میری دعا ہے کہ یہ ریاست آنے والے دنوں میں ترقی کی نئی بلندیوں کو چھوئے۔ (م ن ۔ ن ا۔ م ر(
گورنروں کی کانفرنس کے اختتامی اجلاس میں وزیراعظم کے تاثرات

نئی دہلی، 13 اکتوبر 2017، وزیراعظم جناب نریندر مودی نے آج راشٹرپتی بھون میں منعقدہ گورنروں کی کانفرنس کے اختتامی اجلاس سے خطاب کیا۔ وزیراعظم نے کانفرنس کے دوران پیش کئے گئے متعدد طرح کے مشورے کےلئے گورنروں کا شکریہ ادا کیا۔ وزیراعظم نے کہا کہ ہندوستان میں خیالات، وسائل اور صلاحیتوں کی کمی نہیں ہے۔ تاہم کچھ ریاستیں اور خطے ناقص حکمرانی کی وجہ سے ترقی کی دوڑ میں پیچھے رہ گئےہیں۔انہوں نےکہا کہ غریبوں کی فلاح و بہبود سے متعلق مختلف سرکاری اسکیموں کا بہتر نفاذ ان علاقوں میں ہوتا ہے جہاں اچھی حکمرانی ہوتی ہے۔ مشن اندردھنش جیسی اسکیموں کی مثال دیتے ہوئے انہوں نے کہا کہ سرکاری اقدامات کے زیادہ موثر انداز میں نفاذ کے عمل میں گورنر اپنا تعاون دے سکتے ہیں۔ ہندوستان کی وحدت اور سالمیت کو مضبوط کرنے کے مقصد سے وزیراعظم نے گورنروں سے درخواست کی کہ وہ ایک بھارت، سریشٹھ بھارت اور اتحاد کےلئےدوڑ، جیسے اقدامات سے اپنےآپ کو جوڑیں۔ ۔۔۔۔۔۔۔۔۔۔۔ م ن۔م م ۔ ن ا۔ (13-10-17)
پٹنہ یونیورسٹی کی صد سالہ تقریبات سے وزیراعظم کا خطاب

نئی دہلی۔14 اکتوبر 2017؛ وزیراعظم جناب نریندر مودی نے آج پٹنہ یونیورسٹی کی صد سالہ تقریبات سے خطاب کیا۔ انہوں نے کہا کہ پٹنہ یونیورسٹی کے دورہ اور طلبا کے درمیان ان کا آنا اعزاز کی بات ہے۔ میں بہار کی سرزمین کو سلام پیش کرتا ہوں۔ اس یونیورسٹی نے طلبا کی تعلیم میں اہم رول ادا کیا ہےا ور طلبا نے ملک کی خدمت کی ہے۔ وزیراعظم نے کہا کہ انہوں نے یہ مشاہدہ کیا ہے کہ اس ریاست سے سول سروسیز میں اعلیٰ سطح پر آنے والے طلبا نے اسی یونیورسٹی میں تعلیم حاصل کی ہے۔ میں دلی میں بہت سے افسران سے تبادلہ خیال کرتا ہوں جن میں سے بہت سے افسران کا تعلق بہار سے ہے۔ جناب نریندر مودی نے کہا کہ ریاست کی ترقی کے سلسلے میں وزیراعلی نتیش کمار کی عہدبستگی قابل ستائش ہے۔ مرکزی حکومت مشرقی ہندوستان کی ترقی کو بہت اہمیت دیتی ہے۔ وزیر اعظم نے کہا کہ بہار کی خوش قسمتی ہے کہ یہاں گیان اور گنگا دونوں ہے۔ اس اراضی ورثہ انمول ہےانہوں نے کہا کہ روایتی درس و تدریس سے ہماری یونیورسٹیوں کو اختراعی درس کی جانب متوجہ ہونے کی ضرورت ہے۔ وزیراعظم نے کہا کہ آفاقیت کے اس دور میں ہمیں دنیا میں بدلتے رجحانات اور بڑھتے مصابقت کو سمجھنے کی ضرورت ہے۔ اس تناظر میں ہندوستان کو دنیا میں اپنا مقام بنانا ہوگا۔ انہوں نے عوام کو درپیش مسائل کے اختراعی حل کے لیے غور و فکر کرنے کی طلبا سے درخواست کی۔ انہوں نے کہا کہ اسٹارٹ اپ سیکٹر کے ذریعہ طلبا سماج کے لیے بہت کچھ کر سکتے ہیں۔ پٹنہ یونیورسٹی سے ہوائی اڈے کی جانب جاتے ہوئے وزیراعظم ، بہار کے وزیراعلیٰ نتیش کمار اور دیگر شخصیات نے بہار میوزیم کا دورہ کیا جو بہار کی ثقافت اور تاریخ کی ترجمانی کرتا ہے۔
عملہ انتظام اور عوامی انتظامیہ کے شعبے میں بھارت۔ سنگاپور مفاہمتی عرضداشت کو کابینہ کی منظوری

نئیدہلی۔24؍مئی۔وزیراعظم جناب نریندر مودی کی قیادت میں مرکزی کابینہ نے عملہ انتظام اور عوامی انتظامیہ کے شعبے میں باہم تعاون کیلئے بھارت اور سنگاپور کے مابین مفاہمتی عرضداشت پر دستخط کیے جانے کو اپنی منظوری دے دی ہے۔ مذکورہ مفاہمتی عرضداشت کا مقصد انتظامیہ چلانے کے موجودہ نظام خصوصاً افرادی قوت، کام کاج کے مقام اور ملازمت ، عوامی خدمات کی فراہمی ، انسانی وسائل کا انتظام ، عوامی علاقے کی اصلاح ، قیادت /صلاحیت کی ترقی ، ای حکمرانی ۔ ڈیجیٹل حکمرانی کے شعبے میں اصلاح لانا ہے۔ مذکورہ مفاہمتی عرضداشت عوامی انتظامیہ اور حکومت چلانے سے متعلق اصلاحات کے شعبے میں بھارت اور سنگاپور کے مابین تعاون کے لئے ایک لائحہ عمل پیش کریگا۔ اس کا مقصد یہ ہے کہ عوامی انتظامیہ اچھی حکمرانی اور عوامی خدمات کی اصلاح کے معاملے میں عمدگی حاصل کی جائے جس سے زیادہ بہتر طور پر عوامی ذمہ داریاں اٹھانا ممکن ہوگا اور اس عمل کی حوصلہ افزائی ہوگی۔ اس مقصد کے تحت انتظامیہ اور خدمات کی بہتر فراہمی کیلئے اختراعاتی اور بہتر سے بہتر طریقہ ہائے کار کی شناخت اور انہیں اپنایا جانا بھی شامل ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
وزیراعظم نے احمدآباد شاپنگ فیسٹول ۔2019کاافتتاح کیا

نئی دہلی ،18جنوری :وزیراعظم ، جناب نریندرمودی نے احمدآباد میں سابرمتی ریورفرنٹ یالب دریا شاپنگ فیسٹول ۔2019کا افتتاح کیا۔وزیراعطم نے اس موقع پرکہاکہ گلیوں میں سامان فروخت کرنے والوں سے لے کر بڑے بڑے شاپنگ مال تک اورصناعوں سے لے کر ہوٹل ، ریسٹورینٹ سے مربوط کاروبار ، پورا گجرات آج یہاں اپنی مصنوعات کی جھلک پیش کرنے اوراسے فروغ دینے کی غرض سے جمع ہواہے ۔ یہ فیسٹول اپنی نوعیت کے لحاظ سے منفرد حیثیت رکھتاہے کیونکہ اس کا اہتمام وائبرینٹ گجرات سمٹ یافعال گجرات سربراہ اجلاس کے شانہ بہ شانہ کیاجارہاہے ۔ وزیراعظم نے اس موقع پر ایک عوامی جلسے سے بھی خطاب کیا ۔ انھوں نے اس اہتما م کی ستائش کرتے ہوئے کہاکہ عام طورپرہم اس طرح کے بڑے کاروباری اجلاسات صرف بیرونی ملک میں ہی ملاحظہ کرپاتے ہیں ۔ اب وائبرینٹ گجرات اور احمدآباد شاپنگ فیسٹول کا آغاز اس لحاظ سے ایک قابل ستائش قدم ہے ۔ وزیراعظم نے مزید کہاکہ حکومت ملک میں سازگارکاروباری ماحول پیداکرنے کے لئے لگاتارکوشاں ہے ۔ گذشتہ چاربرسوں کے دوران فرسودہ قوانین کو منسوخ کردیاگیاہے اورسیکڑوں قواعد کوآسان بنایاگیاہے ۔ ان ہی کوششوں کا نتیجہ ہے کہ ہم نے کاروبارکرنا آسان ہونے کے زمرے میں ، زمرہ بندی کے لحاظ سے 142ویں مقام سے اوپراٹھ کراب 77واں مقام حاصل کرلیاہے ۔ وزیراعطم نے مزید کہاکہ ہماری لگاتارکوشش یہی ہے کہ ضوابط کو چھوٹے صنعت کاروں کے لئے آسان بنایاجائے ۔ ہم ایک ایسے نظام کی جانب آگے بڑھنے کی کوشش میں ہیں ،جس کے تحت بینک جیسے ادارے چھوٹے صنعت کاروں کو جی ایس ٹی اوردیگر ریٹرنس کی بنیاد پرقرض فراہم کرسکیں ۔ اب ہم ایک کروڑروپے تک کے قرض 59منٹوں میں منظورکررہے ہیں ۔ اس سے قبل وزیراعظم نے گاندھی نگرمیں مہاتمامندر نمائش اور کنوینشن سینٹرمیں وائبرینٹ گجرات گلوبل ٹریڈ شوواٹ کاافتتاح کیا ۔ اس کے ساتھ ہی اب وائبرینٹ گجرات سربراہ ملاقات کے نویں ایڈیشن کے انعقاد کے لئے حالات پوری طرح سے سازگارہوچکے ہیں ۔ یہ نواں ایڈیشن 18سے 20جنوری کے دوران گاندھی نگرمیں منعقد ہورہاہے ۔ سربراہ ملاقات میں ریاستوں کے سربراہان ، عالمی صنعتوں کے سربراہان اور فکری رہنما شریک ہوں گے ۔ وزیراعظم ، جناب نریندرمودی اس سربراہ ملاقات کے افتتاحی اجلاس سے خطاب کریں گے ۔ ۔۔۔۔۔۔۔۔۔۔۔۔۔۔۔۔
کابینہ نے اروناچل پردیش کے درج فہرست قبائل کی ریوائزڈ(نظرثانی شدہ) فہرست کے لئے دستوری (درج فہرست قبائل) حکم نامہ (ترمیمی) بل، 2018 کو منظوری دی

نئی دہلی،2جنوری/ وزیراعظم جناب نریندر مودی کی سربراہی میں مرکزی کابینہ نے دستوری(درج فہرست قبائل) حکم نامہ(ترمیمی) بل، 2018 کو، دستوی/ آئینی( درج فہرست قبائل) حکم نامہ، 1950 میں کچھ ترامیم کرانے کی غرض سے تاکہ اروناچل پردیش کے درج فہرست قبائل( ایس ٹی) کی فہرست میں ترمیم اور تبدیلی کی جاسکے، پارلیمنٹ میں متعارف کرانے کے لئے اپنی منظوری دے دی ہے۔ اروناچل پردیش کی درج فہرست قبائل کی فہرست میں مندرجہ ذیل تبدیلیاں آ ئیں گی: نمبرشمار1 سے‘‘ابور’’ کو ہٹانا، کیونکہ یہ‘ آدی’ کے نام سے نمبرشمار 16 درج ہے۔ نمبرشمار6 درج پر کھامیتی، کی جگہ تائے کھامیتی کو درج کیاہے۔ نمبرشمار8 میں ‘مشمی۔ کامن(میجو مشمی)، ایدو( مشمی) اور تراؤں( دیگا رومشمی) کو شامل کیا ہے۔ نمبرشمار9 میں مومبا کے عوض/ بدلے میں مونیا، میمبا، سارتنگ ، سجو لونگ( میجی) کو شامل کیا ہے۔ اروناچل پردیش کی درج فہرست قبائل کی فہرست میں نمبرشمار 10 میں کوئی بھی ناگا قبیلے کی جگہ نوئٹے، تنگسا، تتسا، وانچو کو شامل کیا ہے۔ اروناچل پردیش کی درج فہرست قبائل کی فہرست میں مندرجہ ذیل تبدیلیاں آئیں گی: ‘ابو’ کو ہٹانا۔ ایک ہی قبیلے کے دوبارہ درج ہونے کو ہٹانا۔ ‘کھامیتی کو ہٹانا۔ کھامیتی نام کا کوئی قبیلہ نہیں ہے۔ iii. مشمی۔ کامن۔ ایدو اور تراؤں کی شمولیت ۔موجودہ اندراج صرف مشمی ہے۔ رپورٹ کے مطابق ایسا کوئی معاشرہ نہیں ہے۔ iv. مونیا، میمبا، سارتانگ، وانچو کی شمولیت۔ موجودہ اندراج ‘‘کوئی بھی ناگا قبیلہ’’ کے نام سے ہے۔ رپورٹ کے مطابق درج بالا ریاست میں یہی قبیلے موجود ہیں۔ ‘نوئٹے، تانگسا، تتسا، وانچو کی شمولیت۔ موجودہ اندراج ، کوئی بھی ناگا قبیلہ، کے نام سے ہے۔ رپورٹ کے مطابق درج بالا ریاست میں یہی قبیلے موجود ہیں۔ بل کے ایکٹ میں تبدیل ہونے کے بعد، مندرجہ بالا معاشروں کے ممبران اروناچل پردیش کی درج فہرست قبائل کی فہرست میں شامل ہوجائیں گے اور وہ بھی حکومت کی موجودہ فلاحی اسکیموں سے مستفید ہوسکیں گے۔ حکومت کی ان فلاحی اسکیموں میں سے کچھ اسکیمیں ہیں: میٹرک کے بعد اسکالر شپ، بیرون ملک تعلیم کے لئے قومی اسکالر شپ، قومی فیلو شپ اعلی قسم کی تعلیم، قومی شیڈولڈ ٹرائبس فائننس اور ترقیاتی کارپوریشن سے مراعاتی قرض، ایس ٹی لڑکے اور لڑکیوں کے لئے ہوسٹلزوغیرہ۔ مذکورہ بالا کے علاوہ، حکومت کی پالیسی کے مطابق انہیں ملازمتوں اور تعلیمی اداروں میں داخلے کے لئے ریزرویشن کی سہولت بھی حاصل ہوسکے گی۔
انڈونیشیاء کے وزیر ڈاکٹر ویرانتو نے وزیراعظم سے ملاقات کی

نئی دہلی، 9 ؍جنوری؍جمہوریہ انڈونیشیا کے سیاسی ، قانونی اور سکیورٹی معاملات کیلئے کوارڈینیٹنگ کے وزیر ڈاکٹر ایچ ویرانتو نے آج وزیراعظم جناب نریندر مودی سے ملاقات کی۔ وزیراعظم نے دسمبر 2016 میں ہندوستان میں صدر جوکووڈوڈو کے کامیاب دورے کا ذکر کیا اور کہا کہ وہ اس ماہ کے آخر میں پھر ہندوستان میں صدر جوکوڈوڈو کا خیر مقدم کرنے کیلئے بے صبری سے انتظار کر رہے ہیں، جب آسیان ملکوں کے لیڈر آسیان-ہندوستان یادگاری چوٹی کانفرنس کیلئے ہندوستان کا دورہ کریں گے اور یوم جمہوریہ تقریبات میں مہمان خصوصی بھی ہوں گے۔ وزیراعظم نے کہا کہ بحری پڑوسی کی حیثیت سے بلیو اکنامی کی ترقی کے ساتھ ساتھ بحری سلامتی تناظر میں ہندوستان اور انڈونیشیا کے درمیان تعاون کی بڑی گنجائش ہے۔ اس تناظر میں وزیراعظم نے ہندوستان اور انڈونیشاء کے درمیان سکیورٹی مذاکرات کی پہلی میٹنگ کے انعقاد کا خیر مقدم کیا۔
کابینہ نے ہند اور اسرائیل کے مابین  تیل و گیس سکیٹر میں تعاون کے ایک مفاہمت نامہ کو منظوری دی

نئی دہلی، 3 جنوری 2018، وزیراعظم جناب نریندر مودی کی سربراہی میں مرکزی کابینہ نے تیل اور گیس کے شعبے میں تعاون کے سلسلے میں ہندوستان اور اسرائیل کے مابین ایک مفاہمت نامہ پر دستخط کئے جانے کو منظوری دے دی ہے۔ توقع ہے کہ یہ مفاہمت نامہ توانائی کے شعبے میں ہندوستان اور اسرائیل کے تعلقات کو گوناں جہت فراہم کرے گا۔ معاہدے کے تحت اس تعاون سے ایک دوسرے کے ملکوں میں سرمایہ کاری کے فروغ کی راہ ہموار ہوگی، ٹیکنالوجی کی منتقلی میں مدد ملے گی اور تحقیق و ترقی، مشترکہ مطالعات، انسانی وسائل کی صلاحیت سازی اور اسٹارٹ اپ کے شعبے میں اشتراک کی راہ ہموار ہوگی۔
مرکزی کابینہ نے  علاج کے روایتی طریقوں اور ہومیو پیتھی کے میدان میں تعاون کے لیے بھارت ، ساؤٹوم اور پرنسپے کے مابین مفاہمت نامے کو منظوری دی

نئی دہلی۔25اپریل؛وزیراعظم جناب نریندر مودی کی قیادت میں مرکزی کابینہ نے روایتی طریقہ علاج اور ہومیو پیتھی کے میدان میں تعاون کے لیے بھارت، ساؤٹوم اور پنسپے کے مابین ایک مفاہمت نامےکو منظوری دی ہے جس کا اطلاق ماضی سے کیا جائے گا۔ مفاہمت نامے پر مارچ 2018 میں دستخط کئے گئے تھے۔ اہم اثرات: مفاہمت نامے سے دونوں ملکوں کے درمیان روایتی طریقہ علاج کے میدانوں میں دو طرفہ تعاون کو فروغ حاصل ہوگا۔ دونوں ملکوں کی مشترک ثقافتی وراثت کو مدنظر رکھتے ہوئے اس مفہامت نامے کی بہت زیادہ اہمیت ہے۔ (م ن ۔اس ۔ن ر۔ )
وزیراعظم نے  آزمودہ کار  اداکار ششی کپور کے انتقال پر تعزیت کا اظہار کیا

نئی دہلی، 4 دسمبر 2017/ وزیراعظم جناب نریندر مودی نے آزمودہ کار ششی کپور کے انتقال پر تعزیت کا اظہار کیا ہے۔ وزیراعظم نے کہا ہے کہ ‘‘ ششی کپور کی اداکاری کا تنوع ان کی فلموں اور یہاں تک کہ تھیٹر میں بھی دیکھا جاسکتا ہے۔ انہوں نے بڑی لگن کے ساتھ اس تنوع کو فروغ دیا۔ ان کی شاندار اداکاری کو آنے والی نسلوں تک یاد رکھا جائے گا۔ مجھے ان کے انتقال سے بڑا صدمہ پہنچا ہے۔ ان کے افراد خاندان اور شائقین کے لئے میری طرف سے تعزیت کا اظہار ہے’’۔ ۔۔۔۔۔۔۔۔۔۔۔ م ن۔ ج۔ ج۔
2016 بیچ کے  زیر تربیت  آئی پی ایس افسران  نے وزیراعظم سےملاقات کی

نئی دہلی، 8 نومبر 2017، 2016 بیچ کے زیر تربیت انڈین پولیس سروس ( آئی پی ایس) کے 110 سے زیادہ زیر تربیت افسران نے آج وزیراعظم جناب نریندر مودی سے ملاقات کی۔ زیر تربیت افسران سے گفتگو کرتے ہوئے وزیراعظم نے پولیسنگ میں انسانی ہمدردی کا طریقہ کار اور ٹکنالوجی جیسی موضوعات کی اہمیت پر زور دیا۔ انہوں نے ان 33 ہزار سے زیادہ پولیس اہلکاروں کی قربانی کو یاد کیا جنہوں نے اپنی فرائض کی ادائیگی کے دوران آزادی سے اب تک اپنی جانیں قربان کی ہیں۔ اس موقع پر قومی سلامتی کے مشیر جناب اجیت ڈوال بھی موجود تھے۔ م ن۔ و۔ ج۔
وزیر اعظم کا سول سروسز ڈے کے موقع پر سرکاری ملازموں  سے خطاب

نئی دہلی۔21 اپریل وزیر اعظم جناب نریندر مودی نے آج سول سروسز ڈے کے موقع پر سرکاری ملازموں سے خطاب کیا ۔ انہوں نے کہا کہ یہ قدر دانی ، تجزیہ اور محاسبہ کا ایک موقع ہے ۔ انہوں نے وزیر اعظم ایوارڈ کو سرکاری ملازمین کو ترغیب دینے کی جانب ایک قدم قرار دیا اور ایوارڈ حاصل کرنے والوں کو مبارکباد دی ۔ انہوں نے کہا کہ یہ ایوارڈ حکومت کی ترجیحات کا بھی اشاریہ ہے ۔ وزیر اعظم نے کہا کہ ترجیحاتی پروگرام جیسے پردھان منتری فصل بیمہ یوجنا ، دین دیال اپادھیائے کوشلیہ یوجنا ، پردھان منتری آواس یوجنا اور ڈیجیٹل ادائیگی ، جس کے لیے ایوارڈ دیے گئے ہیں ، نئے بھارت کے اہم پروگرام ہیں ۔ انہوں نے وزیر اعظم ایوارڈ سے متعلق آج دو کتابوں کے اجراء اور خواہشمند اضلاع میں اقدامات کا بھی ذکر کیا ۔ خواہشمند اضلاع کے موضوع پر بولتے ہوئے وزیر اعظم نے کہا کہ یہ سبھی 115 اضلاع تمام ریاستوں کے لیے ترقی کے انجن بن گئے ہیں ۔ انہوں نے ترقی کے عمل میں جن بھاگیداری یعنی عوامی شراکت کی اہمیت پر زور دیا ۔ انہوں نے کہا کہ 2022 جو کہ آزادی کی 75 ویں سالگرہ ہے ، ہمارے مجاہدین آزادی کے خوابوں کے ہندوستان کے حصول کی خاطر کام کرنے کے لیے ترغیب کا باعث بن سکتا ہے ۔ وزیر اعظم نے زور دے کر کہا کہ خلائی ٹکنالوجی سمیت تمام دستیاب ٹکنالوجی کا استعمال بہتر حکمرانی کے لیے کیا جانا چاہیے ۔ انہوں نے کہا کہ سرکاری ملازمین کے لیے اہم ہے کہ وہ عالمی سطح پر ابھرتی ٹکنالوجیوں کے ساتھ قدم سے قدم ملائیں ۔ انہوں نے سرکاری ملازمین کو عظیم صلاحیتوں کا حامل قرار دیا اور کہا کہ یہ صلاحیتیں قوم کو فائدہ پہنچانے میں بڑے پیمانے پر تعاون کرسکتی ہیں ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
جمہوریہ کمبوڈیا کے وزیر اعظم کے دورہ ہندوستان کے دوران طے ہوئے سمجھوتے

نئی دہلی۔27 جنوری ؛ 1۔ کمبوڈیا کے ساتھ سال 2022-2018 کے لیے ثقافتی تبادلے کا پروگرام طے کیا گیا۔ اس سمجھوتے سے ثقافتی تبادلے کو فروغ حاصل ہوگا اور ہندوستان اور کمبوڈیا کے مابین دوستانہ تعلقات مستحکم ہوں گے۔ اس سمجھوتے پر ہندوستان کی طرف سے ثقافت کے وزیر مملکت (آزادانہ چارج) ڈاکٹر مہیش شرما اور کمبوڈیا کی جانب سے محترمہ نیونگ سکونا وزیر برائے ثقافت اور فائن آرٹ نے دستخط کیے۔ 2۔ ایگزم بینک اور حکومت کمبوڈیا کے درمیان کریڈٹ لائن سمجھوتہ طے کیا گیا تاکہ اسٹنگ سواہیب واٹر ریسورس ڈیولپمنٹ پروجیکٹ کو فنڈ فراہم کیا جا سکے۔ مذکورہ سمجھوتے پر وزارت خارجہ کی سکریٹری (مشرق) محترمہ پریتی سرن جبکہ کمبوڈیا کی جانب سے معیشت اور خزانہ کے انڈر سکریٹری آف اسٹیٹ فن فلا نے دستخط کیے۔ 3۔جرائم سے متعلق معاملات میں باہمی قانونی مدد سے متعلق سمجھوتہ ۔ اس کا مقصد تعاون اور جرائم سے متعلق قانونی مدد کے ذریعے جرائم کی روک تھام، اس کی جانچ کی موثر بہتری ہے۔ مذکورہ سمجھوتے پر ہندوستان کی جانب سے وزارت خارجہ کی سکریٹری (مشرق) محترمہ پریتی سرن اور کمبوڈیا کی جانب سے بین ممالک جرائم سے متعلق مشیر نے دستخط کیے۔ 4۔ انسانوں کی اسمگلنگ کی روک تھام کے لیے مفاہمت کی یادداشت۔ اس سمجھوتے کا مقصد انسانوں کی اسمگلنگ سے متعلق امور پر باہمی تعاون کو بڑھانا ہے۔ مذکورہ سمجھوتے پر حکومت ہند کی طرف سے وزارت خارجہ کی سکریٹری (مشرق) محترمہ پریتی سرن اور کمبوڈیا کی جانب سے داخلہ کی سکریٹری آف اسٹیٹ (انسانوں کی اسمگلنگ) نے دستخط کیے۔ ۔۔۔۔۔۔۔۔۔۔۔۔۔۔۔۔۔۔۔۔۔